**Bérleti szerződés**

Amely létrejött egyrészről a **Székesfehérvár Városgondnoksága Kft.** (8000 Székesfehérvár, Szent Vendel u. 17/a.; adószám: 14823495-2-07; KSH száma: 14823495-6820-599-07; cégjegyzékszám: 07-09-016741) képviseletében Bozai István ügyvezető mint bérbeadó (továbbiakban: Bérbeadó)**,**

másrészről az (székhely: , adószám: ……………….., cégjegyzékszám: …………………..) képviseletében mint bérlő (továbbiakban: Bérlő)

jelen szerződést kötő felek együtt a továbbiakban Szerződő felek – között az alábbi feltételekkel.

**I. A szerződés tárgya**

Bérbeadó bérbe adja, Bérlő pedig bérbe veszi a szerződés tárgyát képező Székesfehérvár, Liget sor - Koronás park (Hrsz.: 4393) kiszolgáló épületét a park és játszótér arculatához, célközönségéhez (családok, gyermekek) illeszkedő tevékenység végzése, és az épület ennek megfelelő üzemeltetése céljából.

**2. A szerződés időtartama**

Szerződő felek megállapodnak, hogy jelen szerződést határozott időre, 5 (öt) évig terjedő időtartamra kötik, mely a Felek egyező akaratával egy alkalommal, legfeljebb további 5 (öt) évre meghosszabbítható.

 Jelen szerződés rendes felmondással csak szerződő felek közös megegyezése alapján szüntethető meg.

Bármelyik fél súlyos szerződésszegése esetén a másik felet megilleti az azonnali hatályú felmondás lehetősége.

Mind a szerződés módosítását, mind a felmondást írásban kell közölni.

**3. Bérleti díj összege, fizetésének módja**

Szerződő felek által megállapított bérleti díj: **Ft + Áfa/hó**, bruttó Ft (azaz: bruttó forint/hó).

Bérlő tudomásul veszi, hogy szerződéskötést követően 3 hónap bérleti díjat mint kauciót 15 napos fizetési határidő betartása mellett banki átutalással köteles megfizetni.

Felek rögzítik, hogy Bérbeadó a bérleti díjról szóló számlát ………………………..-ig jogosult kiállítani, melyet Bérlő 15 napos fizetési határidő betartása mellett banki átutalással köteles kiegyenlíteni.

Bérlő tudomásul veszi, hogy a bérleti szerződés időtartama alatt a bérleti díjon kívül a közüzemi díjak –így az üzlethelyiségben használt villany, víz havi díja- Bérlőt terhelik. A felek a fogyasztásmérők állását a jelen szerződés mellékletében rögzítik.

A közüzemi díjak megtérítése Bérbeadó mérőórái alapján beérkező számlák Bérlő felé történő tovább számlázásával történik, melynek kezdő időpontja a birtokba adás napja. Szerződő felek megállapodnak, hogy a bérleti szerződés megszűnésekor, az átadás – átvétel időpontjában a mérőóra állásokat jegyzőkönyvben rögzítik.

Bérlő a hulladék elszállításáról saját költségén köteles gondoskodni.

Felek megállapodnak abban, hogy Bérbeadó a jelen szerződésben meghatározott bérleti díjat évenként a KSH által hivatalosan közzétett inflációs ráta mértékével módosíthatja

**4. Szerződő felek jogai és kötelezettségei**

1. Bérbeadó az ingatlant a szerződés megkötésétől számított 5 (öt) munkanapon belül birtokba adja annak érdekében, hogy Bérlő az épület üzemeltetéséhez szükséges átalakításokat, berendezést el tudja végezni, és Felek által megállapított határidőig az üzemeltetést elkezdeni.
2. Bérlő köteles a Koronás park nyitvatartásához igazodóan napi rendszerességgel üzemeltetni az épületet. Téli üzem: október 1-től március 31-ig: 8-18 óráig. Zárva tart: december 25-26., illetve január 1-jén. Nyári üzem: április 1-től szeptember 30-ig: 8-20 óráig.
3. Bérlő köteles az épület átalakítását saját költségén elvégezni a tevékenység végzéséhez szükséges mértékben.
4. Bérbeadó garantálja, hogy a szerződés időtartama alatt a bérleményen harmadik félnek nem áll fenn érvényes használati joga.
5. Bérlő kötelezettséget vállal a bérlemény használatával kapcsolatosan előírt tűzvédelmi, balesetvédelmi, egészségügyi és környezetvédelmi szabályok maradéktalan betartására.
6. Bérlő a bérlet tárgyát további bérletbe nem adhatja.
7. Bérlő a jelen szerződés tárgyát képező bérleményt rendeltetésének megfelelően, gondosan, mások jogainak sérelme nélkül jogosult és köteles használni. A nem rendeltetésszerű használatból eredő bármely károkozásért Bérlőt kizárólagos felelősség terheli.
8. Bérlő a bérleményt a bérleti jogviszony megszűnésekor az átadáskori állapotnak megfelelő, rendeltetésszerű használatra alkalmas állapotban köteles visszaadni.
9. Bérbeadó Bérlő előzetes értesítése után bármikor jogosult a bérlemény használatát ellenőrizni, azonban köteles tartózkodni Bérlő indokolatlan zavarásától.

**V. Vegyes és záró rendelkezések**

Felek jelen szerződés teljesítésével kapcsolatosan egymás kölcsönös érdekeit szem előtt tartva, jóhiszeműen járnak el.

Amennyiben Bérlő a bérleményt a jelen szerződésben megjelölt rendeltetésétől eltérő módon, vagy kárt, kárveszélyt okozó módon használja, Bérbeadó a jelen szerződést azonnali hatállyal felmondhatja. A szerződés megszűnése esetén Bérlő köteles a bérleményt rendeltetésszerű állapotban Bérbeadónak átadni és azonnali hatállyal elhagyni.

A jelen szerződéssel, annak teljesítésével kapcsolatban esetlegesen felmerülő vitás kérdéseket a Felek egymás között közvetlenül kísérlik meg rendezni. Ennek eredménytelensége esetén alávetik magukat a Székesfehérvári Járásbíróság kizárólagos illetékességének.

A jelen megállapodásban nem, illetve nem kimerítően szabályozott kérdésekben a Polgári Törvénykönyv vonatkozó rendelkezései, valamint a bérleti jogviszonyra vonatkozó, mindenkor hatályos jogszabályok irányadók.

Székesfehérvár, <datum>

 Bérbeadó Bérlő

Székesfehérvár Városgondnoksága Kft. …………………

 Bozai István …………………………